Morsi ontsnap doodsvonnis na ISIS-dreigemente – praag.co.za — 20 jaar jonk!
Ses ander mense, onder wie twee werknemers van Al-Jazeera, wat saam met hom tereg gestaan het, is ter dood veroordeel aangesien hulle na bewering aan spioenasie skuldig is omdat hulle nasionale sekuriteitsdokumente aan dié televisienetwerk in Doha gelek het.
Morsi se bewind is in 2013 deur die weermag omvergewerp en hy is in hegtenis geneem. Die Moslem Broederskapgroep wat hom ondersteun, is terselfdertyd tot ’n terroriste-organisasie verklaar.
“Ons is diep besorg en veroordeel die lewens­lange vonnis wat Egipte se eerste demokratiese verkose president opgelê is. Ons glo hierdie vonnis gaan nie tot vrede en stabiliteit in Egipte bydra nie,” lui ’n verklaring deur dié Turkse ministerie.
Morsi is voorheen tot die dood veroordeel, maar ISIS het gedreig om alle regters in Egipte dood te maak as Morsi die doodsvonnis kry. Hulle het ook intussen verskeie regters vermoor.
Die VSA en die EU het ook destyds die swaar vonnis veroordeel.
Skrywer praagGepubliseer op 20 Junie 2016 Kategorieë Internasionale nuus, NuusSleutelwoord ISIS, Morsi, Moslembroederskap, terreur, turkye
Vorige Vorige artikel: Uitspraak verwag in saak van twee Masbiekers wat Brits teister
Volgende Volgende artikel: ‘Agterdeur’-virus op Praag: opgelos?